સ્ત્રીઓનું વિધાનસભા કે સંસદ સુધી પહોંચવું એક વાત છે અને ત્યાં સ્ત્રીઓને સ્પર્શતા પ્રશ્નોને વાચા આપી આપીને, સાચા અર્થમાં પ્રતિનિધિત્વ કરવું એ બીજી વાત છે. સંસદ કે વિધાનસભામાં પહોંચતી મહિલા રાજકારણી સ્ત્રીઓના પ્રશ્નોને વાચા આપશે જ એવું માની ના લેવાય. સ્ત્રી ધારાસભ્યોએ સ્ત્રીઓને લગતા કેટલા મુદ્દા ઉઠાવ્યા અને કેટલા પ્રશ્નોના ઉકેલ સુધી લઈ ગયા એ અલગ અભ્યાસ માગી લે એવો મુદ્દો છે. ‘વિકાસ’ના મોડેલ તરીકે રજૂ કરાતાં ગુજરાતમાં આજની તારીખે કેટલા ય પ્રશ્નો એવા છે જેનો ગુજરાતની વિકાસગાથા સાથે મેળ નથી બેસતો. તે માટે કોઈ સ્ત્રી ધારાસભ્યે અસરકારક કામ કર્યાંનું સાંભળ્યું નથી.